b"\n_START_ARTICLE_\nTim McGraw (pesem)\n_START_SECTION_\nBesedilo, zgodovina in vsebina\n_START_PARAGRAPH_\nIdejo za pesem je Taylor Swift dobila med poukom matematike v srednji \xc5\xa1oli.\xc2\xa0\xc2\xbbPesem mi pomeni zelo veliko in to zato smo si \xc5\xbeeleli, da je prvi singl z albuma,\xc2\xab\xc2\xa0je dejala Taylor Swift. Pesem, za katero se zdi, da je osredoto\xc4\x8dena na poletno romanco, pravzaprav govori o fantu, ki se odseli stran od svojega dekleta. Ko je sedela pri pouku matematike, je za\xc4\x8dela pisati sami sebi:\xc2\xa0\xc2\xbbWhen you think Tim McGraw\xc2\xab\xc2\xa0(\xc2\xbbKo pomisli\xc5\xa1 na Tima McGrawa\xc2\xab), kar je napisala \xc5\xa1e enkrat in \xc5\xa1e enkrat. Kmalu za tem je zapustila u\xc4\x8dilnico in posnela zvo\xc4\x8dne bele\xc5\xbeke iz pesmi. Po \xc5\xa1oli je od\xc5\xa1la do svoje so-tekstopiske Liz Rose, sedla za klavir in pesem sta kon\xc4\x8dali v petnajstih minutah._NEWLINE_Taylor Swift je dejala:\xc2\xa0\xc2\xbbPesem sem napisala v prvem letu na srednji \xc5\xa1oli. Takrat sem hodila s fantom, ki je bil tik pred tem, da bo od\xc5\xa1el na kolid\xc5\xbe. Vedela sem, da se bova raz\xc5\xa1la, zato sem za\xc4\x8dela razmi\xc5\xa1ljati o stvareh, ki ga bodo spominjale name. Prva stvar, ki mi je pri\xc5\xa1la na pamet je bil country glasbenik Tim McGraw.\xc2\xab\n_START_SECTION_\nAlternativne verzije\n_START_PARAGRAPH_\nNa verziji z albuma, prve kitice zapojejo dvakrat, prvi\xc4\x8d na za\xc4\x8detku in drugi\xc4\x8d na koncu; radijska verzija se je kon\xc4\x8dala z zadnjim verzom._NEWLINE_Kitica\xc2\xa0\xc2\xbbNeko\xc4\x8d bo\xc5\xa1 svoj radio pri\xc5\xbegal\xc2\xab\xc2\xa0(\xc2\xbbSomeday you'll turn your radio on\xc2\xab) v zadnji kitici se v nekaterih radijskih verzijah kon\xc4\x8da z\xc2\xa0\xc2\xbbsvoj radio\xc2\xab\xc2\xa0(\xc2\xbbyour radio\xc2\xab), nato pa so povedali ime radijske postaje ali ime popularnega \xc5\xa1ova iz radijske postaje. Podobno spremembo je pesmi naredil Country Top 40 Boba Kingsleyja na radijskem \xc5\xa1ovu, kjer je bila vrstica spremenjena v\xc2\xa0\xc2\xbbIn pri\xc5\xbegite Bob Kingsley Countdown\xc2\xab\xc2\xa0(\xc2\xbbAnd turn the Bob Kingsley Countdown on\xc2\xab). Ko je Taylor Swift nastopila v areni Wembley Arena leta 2009 je vrstico nadomestila z\xc2\xa0\xc2\xbbPri\xc5\xbegite londonski radio\xc2\xab\xc2\xa0(\xc2\xbbTurn London radio on\xc2\xab)."